"Иахьа апандемиа аныҟоу аамҭазы аҳаԥы аусура аанкылоуп. Хәажәкыреи мшаԥи рзы аусзуҩцәа ауалафахәы рызшәан. Лаҵарамза 1 инаркны аҳаԥы амаҵ азызуа ҳәа хҩык аилыргаҩцәеи ԥшьҩык ахьчаҩцәеи аанҳажьит, ауалафахәы уаҳа аӡәгьы иоуӡом. Ус аҳаԥы анапхгара ҳнеиуеит, ҳааиуеит акәымзар, аҳәаа аартны аԥсшьаҩцәа дәықәлаанӡа аус ҳауӡом. Аԥыза-министр ҳаизганы иҳаиҳәеит аҳәаа аартра мчыбжьык-жәамш шыбжьоу адырра ҟаҵахоит, аҳаԥы аусура аҽазыҟаҵаразы ҳәа. Уи аамҭа ҳазыԥшуп зегьы. Ауалафахәы азҵаара аанкыларазы аизара мҩаԥаҳгеит, аколлектив 150–ҩык ҳаҟоуп, зегьы хатәгәаԥхарала ԥсшьара ицеит", - иҳәеит Чалмаз.
Иара иазгәеиҭеит апандемиа зегьы ааха шырнаҭаз, аҳаԥы аусзуҩцәагьы уи шеилыркаауа.
"Ҳамацара ҳакәӡам, зегьы аԥырхага рнаҭеит ари аҭагылазаашьа, ҳаргьы иҳачҳап, ҳақәгәыӷуеит Аԥсны ачымазара ҟамлап ҳәа", - иҳәеит Чалмаз.
Иара иажәақәа рыла, ҵыԥх аҳаԥы аҳәынҭқарратә биуџьет иаланагалеит 50 миллион мааҭ инацны, сынтәатәи ашықәс азы акәзар - 15 миллион мааҭ иназынаԥшуа.
Иара убас шәаԥхьар ҟалоит: